යාපනය අර්ධද්වීපයේ ස්ථානගත කර සිටි හමුදා භට පිරිස් සංඛ්‍යාව ඉකුත් වසර පහ ඇතුළත 35,000 කින් අඩු කර ඇතැයි හමුදා ප්‍රකාශක බ්‍රිගේඩියර් රුවන් වනිගසූරිය මහතා දිනමිණට ඊයේ (05) පැවසීය.2007 වසරේදී යාපනයේ භට පිරිස් සංඛ්‍යාව 50,000ක්ව සිටි බවත් 2012 වන විට එම සංඛ්‍යාව 15,000 දක්වා අඩු කර ඇති බවත් හමුදා ප්‍රකාශකයා සඳහන් කෙළේය.2010 වසරේදී හමුදා භට පිරිස් 25,000 ක් පමණ යාපනයේ සිටි බව පෙන්වා දෙන හමුදා ප්‍රකාශකවරයා මේ භට පිරිස් ක්‍රමාණුකූලව අඩු කර ඇත්තේ හමුදාවේ අවශ්‍යතාවයන් මත බව ප්‍රකාශ කර සිටියි.යුද්ධය පැවති සමයේ යාපනයේ භට පිරිස් වැඩිකර තිබුණේ එම අවශ්‍යතා මත පමණක් බවත් මේ වන විට සාමාන්‍ය වාතාවරණයක් පවතින බැවින් හමුදා භට පිරිස් යාපනයෙන් අඩුකර ඇති බවත් පවසයි.අවශ්‍ය ඕනෑම අවස්ථාවක ඕනෑම ප්‍රදේශයකට භට පිරිස් යෙදිය හැකි බවද වනිගසූරිය මහතා පවසයි..